# name
Informe del World Library and Information Congress: 71th IFLA General Conference and Council (Oslo, 14-18 d'agost de 2005)

# metadata.dc.description.abstract[].value
Ara fa cent anys, Suècia i Noruega van dissoldre pacíficament la unió que des de 1815 lligava els dos regnes sota una mateixa monarquia. És per això que entre els actes de commemoració dels cent anys d'independència hi ha hagut la celebració a Oslo de la 71th IFLA General Conference and Council, sota el lema “Libraries – A voyage of discovery”, amb un gran suport del govern i la monarquia: tot un indicador del paper que el llibre i les biblioteques tenen en aquell país. El vincle identitari dels noruecs amb les exploracions marítimes —manifestat en la proa d'un vaixell víking que servia de logotip del Congrés i que apareix també en les monedes d'una corona— ha estat la base per a la formulació d'un lema obert, que defineix bé l'etapa d'exploració de les noves metes i fronteres que té actualment el món professional de les biblioteques i de la gestió d'informació.

En vista de l'experiència viscuda durant la celebració del Congrés,1 el lema resulta plenament vàlid: cal viatjar intel·lectualment a la recerca dels fonaments socials i epistemològics del món bibliotecari del futur. En l'entorn canviant que afecta les biblioteques, l'edició, la comunicació i la gestió d'informació, cal viatjar —cal arriscar professionalment i acadèmicament— encara que només sigui per formular noves hipòtesis del que haurà de ser el nostre sector en la societat complexa que Internet i la digitalització dibuixen. Tanmateix, el dubte que sempre queda en finalitzar reunions d'aquesta naturalesa és si el format, el perfil dels participants i les inèrcies de l'organització permeten esmerçar tot el que és necessari per no sortir de la reunió amb el sentiment de “molta roba i poc sabó”.

# metadata.dc.publisher[].value
Universitat de Barcelona. Facultat de Biblioteconomia i Documentació

# metadata.dc.relation.ispartof[].value
BiD: textos universitaris de biblioteconomia i documentació, 2005, desembre, núm. 15

# metadata.dc.source[].value
Articles publicats en revistes (Biblioteconomia, Documentació i Comunicació Audiovisual)

# metadata.dc.title[].value
Informe del World Library and Information Congress: 71th IFLA General Conference and Council (Oslo, 14-18 d'agost de 2005)